
Tarkista, että kaikissa rullissa on sama sarja- / painosnumero ja oikea värisävy ja, että vuodissa ei ole silmin havaittavia virheitä. Silmin havaittavista väri- ym. virheistä ei voi reklamoida tapetoinnin jälkeen. Taltioi etiketit, kunnes työ on valmis, mahdollisia lisätilauksia ja reklamaatiotilanteita varten.  

Rullaetikeistä löytyy tärkeää tietoa materiaalista ja kuviosovituksesta. Osassa yksivärisiä tapetteja on kääntökohdistus eli joka toinen vuota pitää asentaa ylös-alas puolivärieron välttämiseksi.

Tarkista kuviosovitus huolella ennen vuotien leikkaamista, mikäli et leikkaa kuvioita seinällä rullasta. 
Huolehdi, että tapetoitava pinta on siisti, pölytön ja tapetoinnille sopiva.  Vältä vetoa ja sulje mahdolliset 
ilmastointilaitteet tapetoitavassa tilassa.  

Tummissa tapeteissa suositeltavaa on seinän pohjamaalaus tapetin sävyiseksi. 
Kuitutapetteja käytettäessä on hyvä kiinnittää huomioita myös pohjamaalin valintaan, jotta maali ei 
kuitutapettiliiman vaikutuksesta sula alustassa ja mahdollisesti aiheuta virheitä lopputulokseen.


Levitä non-woven tapettiliisteriä seinälle telalla maksimissaan 2-3 vuodan leveydelle kerrallaan. Voit myös edetä liisteröimällä reilu vuodan verran kerrallaan. Käytä pensseliä paikkoihin, joihin telalla on vaikea levittää. Voit myös levittää liisterin tapetin takapinnalle perinteiseen tapaan ilman erillistä vettymisaikaa. Kiinnitä vuota seinälle ja jätä muutama senttimetri työskentelyvaraa yläosaan. Tarkista, että tapetti on pystysuorassa. Tasoita tapettiharjalla/lastalla keskeltä sivulle suuntautuvin vedoin ja leikkaa vuodan ala- ja yläreunat puhtaiksi. Kiinnitä seuraava vuota puskusaumaan edellisen kanssa. 

Tapetoituasi 3 vuotaa tarkista, että tapettipinta on tasavärinen ja virheetön. Nykytapetit eivät läpi kastu ja värivaihtelun erottaa heti tapetoinnin edetessä. Kun tulet nurkkaan, halkaise vuota niin, että se menee nurkan yli n. 2 senttimetriä. Jatka kiinnittämällä vuodan toinen pala limisaumaan edellisen kanssa levittämällä liimaa uuden vuodan alle jäävään reunaan.  Pyyhi mahdolliset liimatahrat heti pois kostealla, pehmeällä, puhtaalla kankaalla/sienellä. Vältä hankaamista. 

Reklamaatiot: Jos rullia avattaessa tai työn aikana tapetissa havaitaan virheitä, on työ heti keskeytettävä ja otettava yhteys tapetin myyjään. Mikäli työtä jatketaan ongelmista huolimatta, hyväksytään samalla tuotteen laatu, eikä siitä voi reklamoida. Jos tapettiin tulee kuplia, saumat jäävät auki tai tapetti irtoaa seinästä, ei kyseessä ole tapetti virhe vaan ongelma johtuu virheellisestä kiinnityksestä, kiinnitysaineesta, alustasta/pohjamaalista tai epäsuotuisista 
työolosuhteista. 

HUOM! osassa malleja on tapetin pinnalla erikoisefektejä esim. Flocksamettia – mitä hienompi pinta, sitä tärkeämpää on käsitellä sitä asentaessa varoen. Flockpintaisissa tapeteissa varottava kuituliiman/liisterin jäämistä/kuivamista tapetin pintaan. Flocksametin pinnasta irtoaa tapetoidessa irtosamettipölyä

Ota yhteyttä, mikäli joku seikka asennuksessa mietityttää, me autamme!

Liisterisuositus: Kuitutapettiliisterit

